Alaquàs i Àustria, units per la música
14/09/2011

# Alaquàs i Àustria, units per la música

*   14/09/2011
*   [Imprimir](#)
*   Compartir
*    https://www.alaquas.org/documento.asp?id\_do=12865

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12865%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20i%20%C3%80ustria%2C%20units%20per%20la%20m%C3%BAsica)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12865/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12865/14092011fotoconcierto5_Form_4.jpg)](https://www.alaquas.org/ficheros/documentos/2011/2/12865/14092011fotoconcierto5_Form_10.jpg "<a href='https://www.alaquas.org/ficheros/documentos/2011/2/12865/14092011fotoconcierto5_Form_10.jpg' target=_blank><i class='fa fa-external-link' aria-hidden='true'></i>.Alaquàs i Àustria, units per la música</a>")

El Castell d'Alaquàs acull el concert de la Jove Orquestra de l'Alta Àustria, fruit de l'intercanvi promogut per la Unió Musical d'Alaquàs (UMA)

Alaquàs ha acollit al llarg de les Festes Majors tres actuacions a càrrec de la Jove Orquestra de l'Alta Àustria, fruit de l'intercanvi promogut per la Unió Musical de Alaquàs (UMA). Els concerts es van celebrar al Castell d'Alaquàs entre els dies 6 i 11 de setembre amb gran èxit de participació. L'alcaldessa de Alaquàs, Elvira García Campos, el president de la UMA, Lute Fernández Lozano i la junta directiva de l'entitat, van acompanyar als músics en les actuacions.

La Jove Orquestra de l'Alta Àustria, dirigida pel mestre alemany Andreas Schüller va oferir la seva primera actuació el dia 7 de setembre en el claustre del Castell d'Alaquàs on van participar diferents grups de càmera formats per components de l'orquestra austríaca. Els seus músics són escollits d'entre els millors estudiants dels conservatoris de grau mitjà de la regió d'Alta Àustria i durant el concert el públic assistent va poder comprovar l'altíssim nivell d'aquests joves estudiants.

El dia 9 de setembre l'Orquestra va ser convidada a oferir un concert en Benaguasil amb motiu de les seves festes patronals. El concert es va celebrar a l'Auditori de la Unió Musical de Benaguasil amb gran assistència de públic.

Per a finalitzar la seu gira, la Jove Orquestra de l'Alta Àustria va oferir un concert el dia 10 de setembre de nou en el claustre del Castell d'Alaquàs on es va completar l'aforament de 450 persones. El programa estava compost per la Obertura de la Opereta "El Murciélago" de Johann Strauss, la Sinfonía Concertante per a instruments de vent de W. A. Mozart i la Novena Sinfonía de. Dvorak ("Sinfonía del Nou Món"). A més, fora de programa, van interpretar el vals "Roses del Sud" i la famosa "Marxa Radetzky".  
La visita de la Jove Orquestra de l'Alta Àustria és fruit del projecte musical promogut per la Jove Orquestra Sinfónica de la UMA i iniciat en l'any 2010 amb la visita dels músics de Alaquàs a la ciutat austríaca de Linz, on van oferir un programa de música espanyola.

Per primera vegada, la UMA va haver de cobrar una entrada per assistir al concert a causa de les importants retallades pressupostàries que està sofrint per part de la Conselleria, principalment en el seu Centre Professional de Música. Els beneficis obtinguts per aquests concerts han anat destinats íntegrament a finançar aquesta important activitat d'intercanvi cultural i educatiu entre els estudiants valencians i austríacs.

Com a continuació de la col·laboració iniciada en aquest intercanvi entre la Unió Musical de Alaquàs i les autoritats educatives musicals d'Alta Àustria, s'han establert els compromisos entre ambdues parts fer possible que els alumnes del Centre Professional de Música de la UMA estudien el pròxim curs a Àustria i estudiants austríacs s'incorporen al règim de classes ofert per la UMA en Alaquàs.  
L'activitat anterior és fruit del treball desinteressat que desenvolupa la Junta Directiva de la UMA, presidida per Lute Fernández Lozano i ha estat possible mitjançant la col·laboració amb les seccions espanyola i austríaca de l'Organització Internacional de l'Art Popular (IOV). La IOV és una organització no governamental reconeguda per UNESCO destinada a la promoció del patrimoni intangible i a preservar la cultura tradicional. Gràcies a aquestes activitats, els estudiants de dues localitats tan llunyanes en la distància com Alaquàs i Linz s'uneixen mitjançant el llenguatge universal de la música, capaç d'enriquir al ser humà i fer despertar en ell sensacions i experiències inoblidables.